b'\n_START_ARTICLE_\nAndersonita\n_START_SECTION_\nCaracter\xc3\xadstiques\n_START_PARAGRAPH_\nLa andersonita \xc3\xa9s un carbonat de f\xc3\xb3rmula qu\xc3\xadmica Na\xe2\x82\x82Ca(UO\xe2\x82\x82)(CO\xe2\x82\x83)\xe2\x82\x83\xc2\xb76H\xe2\x82\x82O. Cristal\xc2\xb7litza en el sistema trigonal. Es troba en forma d\'efloresc\xc3\xa8ncies a les parets de les mines. Els cristalls s\xc3\xb3n rombo\xc3\xa8drics, pseudoc\xc3\xbabics o aplanats i amb complexos desenvolupaments, d\'aproximadament 1 cm; t\xc3\xadpicament en crostes cristal\xc2\xb7lines i granular. La seva duresa a l\'escala de Mohs \xc3\xa9s 2,5._NEWLINE_Segons la classificaci\xc3\xb3 de Nickel-Strunz, l\'andersonita pertany a "02.ED: Uranil carbonats, amb relaci\xc3\xb3 UO\xe2\x82\x82:CO\xe2\x82\x83 = 1:3" juntament amb els seg\xc3\xbcents minerals: bayleyita, swartzita, albrechtschraufita, liebigita, rabbittita, grimselita, widenmannita, znucalita, \xc4\x8dejka\xc3\xafta i agricola\xc3\xafta.\n_START_SECTION_\nFormaci\xc3\xb3 i jaciments\n_START_PARAGRAPH_\n\xc3\x89s un mineral secundari poc com\xc3\xba, format a la zona oxidada de dip\xc3\xb2sits polimet\xc3\xa0l\xc2\xb7lics hidrotermals que contenen urani; pot ser posterior als treballs de mineria, revestint les parets dels t\xc3\xbanels de les mines. Sol trobar-se associada a altres minerals com: swartzita, schr\xc3\xb6ckingerita, guix i bayleyita. Va ser descoberta l\'any 1948 a la mina Hillside, a Bozarth Mesa, Bagdad (Arizona, Estats Units). Als territoris de parla catalana ha estat descrita a la mina Eureka (Castell-esta\xc3\xb3, Lleida).'